میاں محمد اسلم اقبال

میاں محمد اسلم اقبال، ایک پاکستانی سیاست دان ہیں جو 19 جولائی 2019 سے 2 دسمبر 2019 تک پنجاب کے صوبائی وزیر اطلاعات و ثقافت رہے۔ وہ 27 اگست 2018 سے یکم اپریل 2022 تک پنجاب کے صوبائی وزیر برائے صنعت، تجارت اور سرمایہ کاری بھی رہے۔

وہ نومبر 2002 سے نومبر 2007 تک، جون 2013 سے مئی 2018 اور اگست 2018 سے جنوری 2023 تک پنجاب کی صوبائی اسمبلی کے رکن رہے۔ وہ ستمبر 2022 سے جنوری 2023 تک پنجاب کے سینئر وزیر بھی رہے۔

ابتدائی زندگی اور تعلیم 
میاں محمد اسلم اقبال 20 اپریل 1969 کو لاہور میں ایک معروف آرائیں گھرانے میں پیدا ہوئے۔   انہوں نے گورنمنٹ اسلامیہ کالج سول لائنز لاہور سے بیچلر آف آرٹس کی ڈگری حاصل کی۔اور 1996 میں قائداعظم یونیورسٹی سے ماسٹر آف بزنس ایڈمنسٹریشن  کی ڈگری حاصل کی۔

سیاسی کیریئر 
میاں محمد اسلم اقبال  2002 کے پنجاب کے صوبائی انتخابات میں PP-148 (لاہور-XII) سے آزاد امیدوار کے طور پر پنجاب کی صوبائی اسمبلی کے لیے منتخب ہوئے تھے۔ انہوں نے 23,659 ووٹ حاصل کیے اور متحدہ مجلس عمل کے امیدوار کو شکست دی۔  انہیں جنوری 2003 میں پنجاب کا صوبائی وزیر برائے سیاحت بنایا گیا  جہاں انہوں نے 2007 تک خدمات انجام دیں ۔ انہوں نے 2008 کے پنجاب کے صوبائی انتخابات میں PP-148 (لاہور-XII) سے پاکستان مسلم لیگ (ق)کے امیدوار کے طور پر پنجاب کی صوبائی اسمبلی کی نشست کے لیے انتخاب لڑا، لیکن وہ کامیاب نہیں ہوئے۔ انہوں نے 16,734 ووٹ حاصل کیے اور پاکستان مسلم لیگ (ن)  کے امیدوار حافظ میاں محمد نعمان سے نشست ہار گئے، جنہوں نے 40,975 ووٹ حاصل کیے۔ 
وہ 2013 کے پنجاب کے صوبائی انتخابات میں PP-148 (لاہور-XII) سے پاکستان تحریک انصاف کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔   وہ 2018 کے پنجاب کے صوبائی انتخابات میں PP-151 (لاہور-VIII) سے پی ٹی آئی کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انہوں نے 65,830 ووٹ حاصل کیے اور مسلم لیگ (ن) کے امیدوار باقر حسین کو شکست دی۔  27 اگست 2018 کو انہیں وزیراعلیٰ پنجاب سردار عثمان بزدار کی صوبائی کابینہ میں شامل کیا گیا اور انہیں پنجاب کا صوبائی وزیر برائے صنعت، تجارت اور سرمایہ کاری مقرر کیا گیا۔  19 جولائی 2019 کو انہیں پنجاب کے صوبائی وزیر برائے اطلاعات و ثقافت کا اضافی قلمدان دیا گیا۔ اور دسمبر 2019 میں، انہوں نے پنجاب کے صوبائی وزیر برائے اطلاعات و ثقافت کے اضافی قلمدان سے استعفیٰ دے دیا۔ ستمبر 2022 میں انہیں پنجاب کا سینئر وزیر مقرر کیا گیا تھا۔
وہ 2023 کے پنجاب کے صوبائی الیکشن میں پی ٹی آئی کے امیدوار کے طور پر PP-170 لاہور-XXVII سے صوبائی اسمبلی کی نشست کے لیے انتخاب لڑ رہے ہیں۔

حوالہ جات 

پنجاب کے صوبائی وزرا
پاکستان تحریک انصاف کے ارکان صوبائی اسمبلی (پنجاب)
پنجاب ارکان صوبائی اسمبلی 2018ء تا 2023ء
پنجاب ارکان صوبائی اسمبلی 2013ء تا 2018ء
پنجاب ارکان صوبائی اسمبلی 2002ء تا 2007ء
فضلا جامعہ قائداعظم
لاہور کے سیاست دان
بقید حیات شخصیات
1969ء کی پیدائشیں